33. ΝΟΜΟΘΕΤ. ΔΙΑΤΑΓΜΑ υπ’ αριθ. 553 της 27/27 Μαΐου 1970 (ΦΕΚ Α' 119) Περί προσλήψεως επί συμβάσει προσωπικού παρά τη Υπηρεσία Πολιτικής Αεροπορίας του Υπουργείου Συγκοινωνιών. Άρθρ.1.-Επιτρέπεται προς κάλυψιν των κατεπειγουσών αναγκών εις προσωπικόν ασφαλείας των πτήσεων και την αντιμετώπισιν αναληφθεισών συμβατικών διεθνών υποχρεώσεων και μέχρι της καταρτίσεως του νέου Οργανισμού της Υπηρεσίας Πολιτικής Αεροπορίας (Υ.Π.Α.) του Υπουργείου Συγκοινωνιών, εν πάση δε περιπτώσει δια χρονικόν διάστημα ουχί πέραν της 31ης Δεκ. 1971, η, δι’ αποφάσεως του Υπουργείου Συγκοινωνιών, πρόσληψις επί συμβάσει ιδιωτικού δικαίου ωρισμένου χρόνου, του κάτωθι προσωπικού : α)Μέχρις 20 Αερολιμενικών. β)Μέχρι 40 Ελεγκτών Εναερίου Κυκλοφορίας. γ)Μέχρι 5 Ραδιοτηλεγραφητών. δ)Μέχρι 40 Ραδιομηχανικών. ε)Μέχρι 7 Οικονομικών. ς)Μέχρις 25 Διοικητικών. ζ)Μέχρι 10 Οδηγών Αυτοκινήτων. η)Μέχρι 3 Σχεδιαστών. Άρθρ.2.-1.Ειδικά τυπικά προσόντα προσλήψεως του, κατά το προηγούμενον άρθρον προσωπικού ορίζονται τα υπό του άρθρ. 2 του Ν.Δ. 4195/61 ˝περί καθορισμού των θέσεων τακτικού προσωπικού της Υπηρεσίας Πολιτικής Αεροπορίας του Υπουργείου Συγκοινωνιών και Δημοσίων Έργων˝ προβλεπόμενα δια τους αντιστοίχους Κλάδους τακτικού προσωπικού ήτοι δια τους Αερολιμενικούς των Αερολιμενικών (Α1), δια τους Ελεγκτάς Εναερίου Κυκλοφορίας των Ελεγκτών Εναερίου Κυκλοφορίας (Α2), δια τους Οικονομικούς των Οικονομικών (Α5), δια τους Διοικητικούς των Διοκητικών (Β5), δια τους οδηγούς αυτοκινήτων των οδηγών αυτοκινήτων (Β10) και δια τους Σχεδιαστάς των Σχεδιαστών (Β11) εξαιρέσει των Ραδιοτηλεγραφητών και Ραδιομηχανικών των οποίων τα τυπικά προσόντα καθορίζονται ως ακολούθως: α)Ραδιοτηλεγραφητών: 1.Απολυτήριον Σχολής Μέσης Εκπαιδεύσεως. 2.Γενικόν Πτυχίον Ασυρμάτου. 3.Λίαν καλή γνώσις της Αγγλικής γλώσσης. 4.Καλή άρθρωσις της Ελληνικής και Αγγλικής γλώσσης. β)Ραδιομηχανικών: 1.Απολυτήριον Σχολής Μέσης Εκπαιδεύσεως. 2.Πτυχίον Ανωτέρας Σχολής Ηλεκτρονικών Υπουργείου Εθνικής Παιδείας και Θρησκευμάτων ή το τούτω εξομοιούμενον. 3.Λίαν Καλή γνώσις της Αγγλικής γλώσσης. 2.Ειδικώς, προκειμένου περί των Αερολιμενικών και των Ελεγκτών Εναερίου Κυκλοφορίας, επιτρέπεται όπως το απαιτούμενον ειδικόν επαγγελματικόν πτυχίον ΥΠΑ αποκτηθή μετά την πρόσληψιν και εντός έξ μηνών από του πέρατος της αποφοιτήσεως εκ του οικείου Τμήματος του Κέντρου Εκπαιδεύσεως Υπηρεσίας Πολιτικής Αεροπορίας. 3.Υπάλληλος μη αποκτήσας το ειδικόν τούτο επαγγελματικόν πτυχίον εντός του ως άνω χρονικού διαστήματος απολύεται της Υπηρεσίας, άνευ δικαιώματος αποζημιώσεως. 4.Η ΥΠΑ δύναται να αναθέτη εις τους κατά το άρθρ. 1 του παρόντος προσλαμβανομένους και κατά την διάρκειαν της φοιτήσεώς των εις το Κέντρον Εκπαιδεύσεως την άσκησιν καθηκόντων υπό προϋποθέσεις καθοριζομένας υπ’ αυτής. Άρθρ.3.-Οι κατά τα ανωτέρω, απολύονται αυτοδικαίως και άνευ δικαιώματος αποζημιώσεώς τινος ένεκεν της αιτίας ταύτης, την 31ην Δεκ. 1971. Άρθρ.4.-Αι αποδοχαί των ούτω προσλαμβανομένων ορίζονται δια κοινών αποφάσεων των Υπουργών Οικονομικών και Συγκοινωνιών. 